Komission asetus (EY) N:o 1577/2001, annettu 1 päivänä elokuuta 2001, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta annetun asetuksen (EY) N:o 296/96 muuttamisesta



Virallinen lehti nro L 209 , 02/08/2001 s. 0012 - 0012



Komission asetus (EY) N:o 1577/2001, annettu 1 päivänä elokuuta 2001, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta annetun asetuksen (EY) N:o 296/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 7 artiklan 5 kohdan, sekä katsoo seuraavaa: (1) Talousarvion kurinalaisuudesta 26 päivänä syyskuuta 2000 annetun neuvoston asetuksen (EY) N:o 2040/2000(2) 14 artiklassa säädetään, että komissio voi alentaa EMTOR:n tukiosastosta maksettavia kuukausiennakoita tai keskeyttää niiden maksun. Mainitussa artiklassa säädetyn aikataulun noudattamiseksi ja moitteettoman hallinnon helpottamiseksi jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta 16 päivänä helmikuuta 1996 annetun komission asetuksen (EY) N:o 296/96(3), sellaisena kuin se on viimeksi muutettuna asetuksella (EY) N:o 1017/2001(4), 4 artiklaa olisi muutettava. (2) Nykyisen tilien tarkastamis- ja hyväksyntäjärjestelmän mukaan vuotuinen ilmoitus on toimitettava viimeistään varainhoitovuotta seuraavan vuoden 10 päivänä helmikuuta. Julkista varastointia koskevan kirjanpidon osalta tämä ilmoitus on päällekkäinen asetuksen (EY) N:o 296/96 5 artiklan 2 kohdan viimeisessä alakohdassa 20 päivälle joulukuuta säädetyn ilmoituksen kanssa. Sen vuoksi viimeksi mainittu ilmoitus olisi poistettava. (3) Tässä asetuksessa säädetyt toimenpiteet ovat rahastokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 296/96 seuraavasti: 1. Korvataan 4 artiklan 1 ja 4 kohdassa ilmaisu "päätöksen 94/729/EY 13 artiklan" ilmaisulla "asetuksen (EY) N:o 2040/2000 14 artiklan" sekä 4 artiklan 2 kohdassa ilmaisu "päätöksen 94/729/EY 13 artiklassa" ilmaisulla "asetuksen (EY) N:o 2040/2000 14 artiklassa". 2. Korvataan 4 artiklan 3 kohta seuraavasti: "3. Määräaikojen noudattamisen valvonta menojen kirjaamista vastaan maksettavien ennakoiden osalta toteutetaan kaksi kertaa varainhoitovuoden aikana: - 31 päivään maaliskuuta mennessä toteutuneista menoista - 31 päivään heinäkuuta mennessä toteutuneista menoista. Elo-, syys- ja lokakuun aikana tapahtuneet mahdolliset määräaikojen ylittämiset otetaan huomioon tilien tarkastamista ja hyväksymistä koskevan päätöksen yhteydessä, paitsi jos ne voidaan todeta ennen viimeistä varainhoitovuoden ennakkoja koskevaa päätöstä." 3. Poistetaan 5 artiklan 2 kohdan viimeisestä alakohdasta ilmaisu "ja 20 päivään joulukuuta". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä elokuuta 2001. Komission puolesta Frederik Bolkestein Komission jäsen (1) EYVL L 160, 26.6.1999, s. 103. (2) EYVL L 244, 29.9.2000, s. 27. (3) EYVL L 39, 17.2.1996, s. 5. (4) EYVL L 140, 24.5.2001, s. 44.